เรื่องร้องเรียน: กลิ่นขยะจากโรงขยะเหม็นมากๆๆๆๆๆๆๆ และก็เหม็นบ่อยมากช่วงนี้อาทิตย์ก่อนหน้านี้เหม็นวันเว้นวันเลย
การดำเนินการของเจ้าหน้าที่: ศูนย์กำจัดมูลฝอยอ่อนนุช ให้ความสำคัญและตระหนักถึงปัญหาดังกล่าวเป็นอย่างดี เนื่องจากปริมาณขยะมูลฝอยนับวันมีแนวโน้มเพิ่มขึ้นอย่างต่อเนื่องทุกปี ย่อมส่งผลกระทบแก่ผู้ร้องอย่างแน่นอน ผลกระทบที่เกิดขึ้นทางศูนย์ ฯ อ่อนนุช มิได้นิ่งนอนใจ ทั้งเจ้าหน้าที่ที่ลงพื้นที่ตรวจสอบทุกครั้งจะให้คำปรึกษาและรับฟังความคิดเห็นคำแนะนำของผู้ร้องมาปรับปรุง วิธีปฏิบัติในการจัดการขยะมูลฝอยให้ถูกหลักวิชาการมีประสิทธิภาพมากขึ้น ทั้งนี้ศูนย์กำจัดมูลฝอยอ่อนนุชยังได้กำหนดมาตรการจัดการขยะมูลฝอยเพื่อลดปัญหาผลกระทบให้น้อยลง ดังนี้ 1. เพิ่มความถี่ในการล้างทำความสะอาดโรงงานกำจัดมูลฝอยมูลฝอยเป็นประจำทุกวัน 2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 3. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 4. จัดให้มีเจ้าหน้าที่ลงสำรวจปัญหากลิ่นของมูลฝอย บริเวณรอบ ๆ พื้นที่ศูนย์กำจัดมูลฝอยอ่อนนุชอย่างสม่ำเสมอ 5. ปรับภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็นแนวป้องกันกลิ่น
ความเห็นของผู้แจ้ง: ปัญไม่ถูกแก้ไขแบบถาวรหรือต่อเนื่อง เรื่องกลิ่นขยะมีมาอย่างต่อเนื่อง เกือยทุกวัน ยิ่งถ้าหน้าฝนหลังฝนตกกลิ่นแรงมาก
พื้นที่: แขวงประเวศ เขตประเวศ กรุงเทพมหานคร